อีกอย่างนะครับ ผมทานยาฆ่าเชื้อมาแล้ว 2 ชนิด จนยาหมด ตอนนี้ก็ยังไม่หาย ยังมีหนองหลงเหลืออยู่ครับ ผมทานโจ๊ก ข้าวต้ม ทุกวัน ทำไมยังไม่หายอีกครับ
สวัสดีค่ะ การมีหนองอยู่ในลำคอ น่าจะทำให้มีอาการเจ็บคอ กลืนลำบาก มีไข้ มีกลิ่นปากเหม็น เป็นต้น ซึ่งหากมีอาการดังกล่าว และได้ทานยาปฏิชีวนะฆ่าเชื้อไปแล้ว อาการยังไม่หายไป แนะนำควรกลับไปพบแพทย์ เพื่อจ่ายยาปฏิชีวนะที่เหมาะสม มีฤทธิ์กว้างในการฆ่าเชื้อมากขึ้น หรืออาจต้องมีการฉีดยาปฏิชีวนะฆ่าเชื้อต่อไปแต่หากไม่ได้มีอาการเจ็บคอ ไม่มีกลืนลำบาก ไม่มีไข้ ไม่มีกลิ่นปาก ก็ไม่น่าเป็นหนองในลำคอ แต่อาจเป็นเสมหะ (แต่ก็น่าจะมีอาการไอ) หรืออาจไม่ได้มีอะไรก็ได้ ดังนั้น หากยังไม่เคยไปพบแพทย์เพื่อตรวจวินิจฉัย แนะนำควรไปพบแพทย์เพื่อตรวจก่อน ไม่ควรซื้อยาทานเองค่ะ เพราะอาจได้รับผลข้างเคียงไปโดยไม่จำเป็นในเบื้องต้น ก็ให้พยายามดื่มน้ำเปล่ามากๆ งดน้ำเย็นน้ำแข็ง และกลั้วลำคอด้วยน้ำเกลือบ่อยๆ ดูค่ะ ส่วนอาหาร ก็ให้งดอาหารทอด อาหารผัด (ซึ่งมีไข่มันสูง) อาหารรสจัด ขนมกรุบกรอบ และแอลกอฮอล์ ก็เพียงพอค่ะ ไม่จำเป็นต้องทานเฉพาะโจ๊กและข้าวต้ม หากยังกลืนได้ปกติค่ะ และหากสูบบุหรี่ ควรงดสูบบุหรี่ด้วยค่ะ